
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 2Nt/31/2024 5624010679 28. 10. 2024 Mgr. Juraj Lukáč ECLI:SK:OSLM:2024:5624010679.2
Uznesenie Okresný súd Liptovský Mikuláš samosudcom Mgr. Jurajom Lukáčom na verejnom zasadnutí dňa 28. 10. 2024 v Liptovskom Mikuláši takto rozhodol: Podľa § 396 ods. 8 Tr. poriadku súd b e r i e na vedomie späťvzatie návrhu odsúdeného A. B., nar. X. X. XXXX v Ružomberku, trvale bytom C. D. XXXX/XX, E. C., t. č. vo výkone trestu odňatia slobody v Ústave na výkon trestu odňatia slobody v Ružomberku, na povolenie obnovy konania, ktoré skončilo právoplatným rozsudkom Okresného súdu Liptovský Mikuláš sp. zn. 3T/41/2024 zo dňa 31. 7. 2024. odôvodnenie: Rozsudkom Okresného súdu Liptovský Mikuláš sp. zn. 3T/41/2024 zo dňa 31. 7. 2024, ktorým bola schválená dohoda o vine a treste, bol A. B. odsúdený za prečin zanedbania povinnej výživy podľa § 207 ods. 1, 3 písm. b/ Trestného zákona s použitím § 138 písm. b/, j/ Trestného zákona na nepodmienečný súhrnný trest odňatia slobody vo výmere 28 mesiacov, na výkon ktorého bol zaradený do ústavu na výkon trestu so stredným stupňom stráženia. Odsúdený A. B. podal návrh na povolenie obnovy konania v označenej trestnej veci, ktorý na verejnom zasadnutí dňa 28. 10. 2024 ústne do zápisnice vzal v celom rozsahu späť. Podľa § 396 ods. 5 Trestného poriadku, osoba, ktorá návrh na obnovu konania podala, môže ho výslovným vyhlásením vziať späť, a to až dovtedy, kým sa súd, ktorý vo veci koná, odoberie na záverečnú poradu. Podľa § 396 ods. 8 Trestného poriadku, vzatie návrhu na obnovu konania späť vezme, ak niet prekážok, uznesením na vedomie predseda senátu súdu, ktorý vo veci koná. Súd vzal na vedomie späťvzatie návrhu na povolenie obnovy konania odsúdeným A. B., pretože nezistil žiadne prekážky pre takýto postup. Odsúdený vzal späť návrh skôr, ako sa súd odobral na záverečnú poradu. Poučenie: Proti tomuto uzneseniu sťažnosť nie je prípustná.

